18. júní

18. júní er 169. dagur ársins (170. á hlaupári) samkvæmt gregoríska tímatalinu. 196 dagar eru eftir af árinu.

Atburðir 
 860 - Um 200 skipa floti frá Garðaríki sigldi inn Bospórus og hóf að herja á Konstantínópel.
 1000 - Gissur hvíti Teitsson og Hjalti Skeggjason komu að landi í Vestmannaeyjum með kirkjuvið frá Ólafi konungi Tryggvasyni. Þaðan héldu þeir til Alþingis á Þingvöllum til þess að boða kristni.
 1040 - Hörða-Knútur var krýndur Englandskonungur.
 1155 - Friðrik barbarossa var krýndur keisari hins Heilaga rómverska ríkis í Róm.
 1199 - Sverrir Sigurðsson Noregskonungur gersigraði bagla í orrustunni í Strindafirði.
 1361 - Smiður Andrésson hirðstjóri lét taka Árna Þórðarson, fyrrverandi hirðstjóra, af lífi í Lambey í Fljótshlíð vegna aftöku Markúsar barkaðar og fjölskyldu hans á sama stað 1360.
 1531 - Friðarsamningar voru undirritaðir í Nice milli Karls 5. keisara og Frans 1. Frakkakonungs.
 1638 - Friðarsáttmálinn í Berwick batt endi á fyrsta biskupastríðið í Bretlandi.
 1651 - Hannibal Sehested var tekinn fyrir fjárdrátt og gert að segja sig úr danska ríkisráðinu.
 1698 - Patrick Gordon og Alexej Sjein börðu streltsíuppreisnina niður.
 1767 - Enski skipstjórinn Samuel Wallis varð fyrstur Evrópubúa til að líta eyna Tahítí augum svo víst sé.
 1777 - Skipað var kauptún í Flatey á Breiðafirði.
 1800 - Jarðamatsnefndin fyrir Ísland var skipuð.
 1812 - James Madison Bandaríkjaforseti lýsti yfir stríði á hendur Bretlandi.
 1815 - Orrustan við Waterloo var háð milli Frakka og Breta í Belgíu.
 1900 - Íslendingar áttu þess í fyrsta skiptið kost að setjast upp í vagn, sem flutti þá landleiðis milli staða. Voru það hinir svonefndu póstvagnar. Tekið var til að flytja póst og farþega með fjórhjóla yfirbyggðum vögnum með tveimur hestum fyrir, aðallega um Suðurlandið. 
 1928 - Amelia Earhart lagði af stað í fyrsta Atlantshafsflug sitt frá Halifax.
 1928 - Flugvél Roalds Amundsen hvarf yfir Barentshafi.
 1936 - Kristján 10. konungur Íslands og Danmerkur kom til landsins með föruneyti sínu og ferðaðist norður í land og víðar.
 1937 - Hermann Jónasson og  Ólafur Thors mættust á hólmgöngufundi í Hólmavík í aðdraganda þingkosninga.
 1944 - Hátíðahöld voru í Reykjavík í tilefni af stofnun lýðveldisins.
 1954 - Valdaránið í Gvatemala 1954 hófst með innrás liðs sem bandaríska leyniþjónustan hafði þjálfað og vopnað undir stjórn Carlos Castillo Armas.
 1970 - Edward Heath varð forsætisráðherra Bretlands eftir kosningasigur Breska íhaldsflokksins.
 1971 - Lággjaldaflugfélagið Southwest Airlines hóf starfsemi sína í Bandaríkjunum.
 1972 - Mannbjörg varð þegar togarinn Hamranes fórst út af Snæfellsnesi. Mikil réttarhöld urðu vegna slyssins.
 1974 - Rauðsokkahreyfingin á Íslandi var gerð að félagi og tók upp stefnuskrá í sósíalískum anda sem varð til þess að margar konur yfirgáfu hreyfinguna.
 1979 - Leoníd Bresnjev og Jimmy Carter undirrituðu Salt II-samninginn í Vínarborg.
 1981 - Alnæmissmit greindist í fyrsta skipti í Los Angeles.
 1982 - Argentínski einræðisherrann Leopoldo Galtieri sagði af sér.
 1983 - Tíu íranskar konur, þar á meðal táningurinn Mona Mahmudnizhad, voru hengdar fyrir að aðhyllast Baháítrú.
 1983 - Sally Ride varð fyrsta bandaríska konan sem fór út í geim með geimskutlunni Challenger.
 1984 - Bandaríski útvarpsmaðurinn Alan Berg var myrtur af meðlimum samtakanna The Order.
 1985 - Alþjóðlegur samningur Sameinuðu þjóðanna um afnám allrar mismununar gagnvart konum tók gildi á Íslandi.
 1989 - Búrma tók upp opinbera heitið Mjanmar.
 1991 - Sænska símafyrirtækið Televerket breytti nafni sínu í Telia.
 1998 - Kinza Clodumar var settur af sem forseti Nárú með vantrausti.
 1999 - Mótmæli gegn hnattvæðingu voru skipulögð um allan heim.
 2000 - Vigdís Finnbogadóttir ræsti keppendur í Skippers d'Islande-siglingakeppninni í Paimpol í Frakklandi.
 2001 - Norska olíufyrirtækið Statoil var skráð í Kauphöllina í New York.
 2003 - Forsætisráðherra Finnlands, Anneli Jäätteenmäki, neyddist til að segja af sér eftir að hafa logið að þinginu.
 2009 - Geimferðastofnun Bandaríkjanna sendi geimkönnunarfarið Lunar Reconnaissance Orbiter á braut um Tunglið.
 2012 - Kínverska geimfarið Shenzhou 9 lenti við geimstöðina Tiangong-1. Kínverjar urðu þannig þriðja land heims sem tekist hafði að lenda geimfari við geimstöð á eftir Bandaríkjunum og Rússlandi.
 2017 - Íranski byltingarvörðurinn skaut fjórum flugskeytum að bækistöðvum Íslamska ríkisins í Deir ez-Zor-umdæmi í Sýrlandi.
 2017 - 64 fórust í miklum skógareldum í Portúgal.
 2021 – Ebrahim Raisi var kjörinn forseti Írans.

Fædd 
 1332 - Jóhann 5. Palaíológos, keisari Austrómverska ríkisins (d. 1391).
 1625 - Giovanni Domenico Cassini, ítalskur stjörnufræðingur og verkfræðingur (d. 1712).
 1787 - Gísli Konráðsson, íslenskur alþýðufræðimaður (d. 1877).
 1790 - Ehrenreich Christopher Ludvig Moltke, stiftamtmaður á Íslandi og sendiherra Dana í Svíþjóð og Frakklandi (d. 1864).
 1799 - Prosper Ménière, franskur læknir (d. 1862).
 1845 - Gustav Storm, norskur sagnfræðingur (d. 1903).
 1868 - Miklós Horthy, ríkisstjóri Ungverjalands (d. 1957).
 1886 - George Mallory, enskur fjallgöngumaður (d. 1924).
 1890 - Þorbergur Þorleifsson, íslenskur stjórnmálamaður (d. 1939).
 1895 - Harue Koga, japanskur myndlistarmaður (d. 1933).
 1901 - Anastasia, dóttir Nikulásar 2. Rússakeisara (d. 1918).
 1902 - Helgi P. Briem, íslenskur sendiherra (d. 1981).
 1920 - Mario Beccaria, ítalskur stjórnmálamaður (d. 2003).
 1928 - Alfreð Jolson, biskup kaþólsku kirkjunnar á Íslandi (d. 1994).
 1929 - Jürgen Habermas, þýskur heimspekingur.
 1931 - Fernando Henrique Cardoso, fyrrverandi forseti Brasilíu.
 1935 - Kristbjörg Kjeld, íslensk leikkona.
 1939 - Jack Herer, bandarískur baráttumaður fyrir lögðleiðingu kannabiss (d. 2010).
 1942 - Paul McCartney, breskur tónlistarmaður.
 1942 - Thabo Mbeki, forseti Suður-Afríku.
 1944 - Stefán Baldursson, leikstjóri, leikhússtjóri Leikfélags Reykjavíkur, Þjóðleikhússtjóri og óperustjóri.
 1946 - Fabio Capello, ítalskur knattspyrnustjóri.
 1949 - Lech Kaczynski, forseti Póllands (d. 2010).
 1949 - Jaroslaw Kaczynski, pólskur þingmaður.
 1954 - Tinna Gunnlaugsdóttir, leikkona og Þjóðleikhússtjóri.
 1954 - Viðar Eggertsson, leikari, leikstjóri, leikhússtjóri Leikfélags Akureyrar og Útvarpsleikhússins.
 1954 - Magnus Uggla, sænskur söngvari.
 1957 - Vilborg Halldórsdóttir, íslensk leikkona.
 1963 - Rumen Radev, forseti Búlgaríu.
 1976 - Tatsuhiko Kubo, japanskur knattspyrnumaður.
 1976 - Akinori Nishizawa, japanskur knattspyrnumaður.
 1977 - Kaja Kallas, forsætisráðherra Eistlands.
 1986 - Shusaku Nishikawa, japanskur knattspyrnumaður.
 1988 - Josh Dun, bandarískur tónlistarmaður.
 1989 - Pierre-Emerick Aubameyang, gabonskur knattspyrnumaður.
 1990 - Rúnar Már Sigurjónsson, íslenskur knattspyrnumaður.

Dáin 
 1188 - Ari Þorgilsson sterki, íslenskur goðorðsmaður.
 1291 - Alfons 3. af Aragóníu (f. 1265).
 1361 - Árni Þórðarson, íslenskur hirðstjóri, tekinn af lífi.
 1629 - Piet Heyn, hollenskur sjóliðsforingi (f. 1577).
 1680 - Samuel Butler, enskt skáld (f. 1612).
 1811 - Jón Ólafsson, íslenskur fornfræðingur (f. 1731).
 1871 - George Grote, enskur fornfræðingur (f. 1794).
 1928 - Roald Amundsen, norskur landkönnuður (f. 1872).
 1936 - Maxim Gorkí, rússneskur rithöfundur (f. 1868).
 1937 - Gaston Doumergue, forseti Frakklands (f. 1863).
 1956 - Þorleifur Jónsson, íslenskur alþingismaður og formaður Framsóknarflokksins (f. 1864).
 1968 - Nína Tryggvadóttir, íslensk myndlistarkona (f. 1913).
 1974 - Georgíj Zhúkov, sovéskur hershöfðingi (f. 1896).
 1976 - Þórhallur Árnason, íslenskur sellóleikari (f. 1891).
 1987 - Harold F. Cherniss, bandarískur fornfræðingur (f. 1904).
 1987 - Alfreð Flóki, íslenskur myndlistarmaður (f. 1938).
 1987 - Tryggvi Ófeigsson, íslenskur athafnamaður (f. 1896).
 2010 - José Saramago, portúgalskur rithöfundur, (f. 1922).
 2011 - Georg Guðni Hauksson, íslenskur listamaður, (f. 1961).
 2011 - Frederick Chiluba, forseti Sambíu (f. 1943).
 2011 - Clarence Clemons, bandarískur tónlistarmaður (f. 1942).

Júní